**Mască de primăvară**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mască de primăvară

...

Ce iute se consumă timpul, tic-tac, tic-tac,tic tic, tac

Și cât zbucium pentru omul ce visează primul rang,

Viață bună are-acela ce face tuturor pe plac,

Undeva la cap de turn bate clopotul, bang, bang!

...

Primăvara bate-n ușă, vrea să intre, cip-cirip,

O așteaptă-n umbra iernii, urșii, ciutele și cerbii,

Însă iarna de pe munte nu pleacă sub niciun chip,

Chiar dacă scăldat de soare se zărește colțul ierbii!

...

Zilele-s tot mai frumoase deși se anunță frig,

Ici-colo pe ramuri muguri parcă-s gata să plesnească

Doar vântul mai oftează rece gâfâind prin pipirig,

Însă iarna sus, la munte, nici că vrea să se topească!

...

Strada mișună de oameni tot cu măștile pe față,

Deși deja s-a hotărât că portul măștii nu-i legal,

N-ai ce face, ăsta-i neamul, minte nu se mai învață,

Și din somnul cel de moarte nu-l trezi că e-n zadar!

...

Haide primăvară, intră, sparge ușa dacă vrei,

Topește iarna de pe munte și trezește-ne la viață,

Dezheață mințile-nghețate ale semenilor mei,

Îngheață clopotul din turn cu clinchete de ghiocei,

Și-n locul măștilor hidoase, pune zâmbete pe față!